от групата ZTT доклад, Edenor и Edesur са частни субекти (Edenor е мажоритарна собственост на Pampa Energia, а Edesur — на Enel Americas) и поради това не изглежда да са получили тези субсидии. Освен това не са предоставени доказателства за ефекта на твърдените субсидии върху пазара. Поради това Комисията отхвърли това твърдение.
 (273)
 Групата ZTT също така заяви, че в случай че Аржентина се използва като представителна държава вместо Малайзия, статистическите данни за вноса по аржентинския код 9001 10 19 трябва да бъдат изключени от изчисляването на неизкривената цена на този материал за влагане, тъй като количеството на вноса е ниско (688 kg) и на висока цена, поради което се твърди, че той не е извършен при обичайните търговски условия. Освен това се твърди, че данните за аржентинския код 9001 10 20 (Haces Y Cables De Fibras Ópticas — оптични кабели и снопове) следва да бъдат включени, тъй като според тях са били внесени много по-големи и повече от обичайното количества (1 212 473 kg).
 (274)
 По отношение на аржентинския код 9001 10 19 групата ZTT не предостави каквито и да е доказателства, потвърждаващи, че вносът по този код не е извършван при обичайните търговски условия. По-високата цена не е показател в това отношение. Освен това при разследването беше установено, че някои от китайските производители износители са закупували оптични влакна на сходни цени. Също така се отбелязва, че аржентинският код 9001 10 20 е за оптични кабели, а не за оптични влакна, поради което не може да се използва при изчисляване на референтната стойност за оптични влакна. Поради това твърдението беше отхвърлено.
 (275)
 Групата ZTT също така заяви, че въз основа на годишния доклад на групата Prysmian за 2019 г. 16 % от общите приходи на групата са получени от дейността, свързана с проекти (персонализирани високотехнологични и високоволтови кабели за подводни и наземни цели), 70 % са получени от нейния енергиен бизнес (цялостно продуктово портфолио от енергийни кабелни мрежи), а само 14 % са получени от нейната телекомуникационна дейност. Поради това се твърди, че използването на член на групата Prysmian като основа за разходите, ПОАР и печалбата на пазара на кабели от оптични влакна би било подвеждащо, тъй като те представляват само малка част от произведеното от тях.
 (276)
 Финансовата информация на Prysmian Energia, разкрита пред заинтересованите страни във втората бележка, не обхваща равнището на цялата група Prysmian, а равнището на предприятието в Аржентина. Освен това въз основа на наличната информация на уебсайта на Prysmian Energia (125), дейността на това дружество обхваща разглеждания продукт и следователно финансовите данни на това дружество са представителна заместваща стойност на финансовите резултати от дейността, свързана с КОВ в Аржентина. Освен това, както е разяснено в съображение 227, прилагането на методологията в член 2, параграф 6а от основния регламент се позовава на леснодостъпните данни и може да се окаже, че наличните данни за разглеждания продукт не са представени по най-подробния начин, а по-скоро са обобщени. Следователно това твърдение беше отхвърлено.
 (277)
 Групата ZTT също така твърди, че качеството на данните в Аржентина не е надеждно,